בס"ד לישועתך קיויתי ה' נא לא לקרוא באמצע התפילה **ספר במדבר - פרשת נשא**  שבת שלום ומבורךו וקריאת התורה!  **גיליון מס' 36 – גליון לחג השבועות** ב' בסיון תשע"ד ****"צַו אֶת בְּנֵי יִשְׂרָאֵל וִישַׁלְּחוּ מִן הַמַּחֲנֶה כָּל צָרוּעַ וְכָל זָב וְכֹל טָמֵא לָנָפֶשׁ. מִזָּכָר עַד נְקֵבָה תְּשַׁלֵּחוּ אֶל מִחוּץ   
 לַמַּחֲנֶה תְּשַׁלְּחוּם וְלֹא יְטַמְּאוּ אֶת מַחֲנֵיהֶם אֲשֶׁר אֲנִי שֹׁכֵן בְּתוֹכָם." (במדבר ה'; ב'-ג')  
  
מובא בספר "פניני הבן איש חי" (עמ' קעג') וז"ל: "התורה הקדושה באה בפסוק זה לרמז על חומרת איסור לשון הרע, וכדלהלן. ידוע כי איסור לשון הרב שקול הוא כנגד שלושת העבירות החמורות: עבודה זרה, גילוי עריות ושפיכות דמים. וזוהי אם כן כוונת הכתוב כאן, בני ישראל מצווים לשלח מן המחנה: "כל צרוע" – דהיינו עבודה זרה שטומאתו שקולה לטומאת נגע הצרעת (ראה איכה רבה, פתיחתא כ"א: "אשר בו הנגע – זה עבודה זרה שהיא מטמאה כנגע.). "וכל זב" – זה גילוי עריות. "וכל טמא לנפש" – זה שפיכות דמים. כלומר, על בני ישראל מוטל לשלח מתוכם את אותו יצר הרע הבא להכשילם בעבירת לשון הרע השקולה כנגד כל ג' עבירות הללו.   
ממשיכה התורה ואומרת: "מִזָּכָר עַד נְקֵבָה תְּשַׁלֵּחוּ", שבלשון הרע קיימות שתי אפשרויות. יש אמנם לשון הרע שאין בו נזק, אותו לשון הרע מוגדר כ"**זכר**" שאינו מתעבר ואינו מוליד, אך יש פעמים שעל ידי הלשון הרע נגרם נזק למסופר עליו, לדוגמא, כאשר מספרים על סוחר שאינו אדם נאמן – ממעטים את הלקוחות בבית מסחרו ופרנסתו נפגעת וכן כל כיוצא בזה, ועל כך הזהירה התורה שבין אם לשון הרע הזה הוא בבחינת "**זכר**" שאינו מתעבר ואינו מוליד – דהיינו שאינו גורם נזק – ובין אם הוא בבחינת "**נקבה**" המתעברת ומולידה, ולעניינינו – לשון הרע הגורם נזק למסופר, את שני הסוגים הללו יש להרחיק מקרבנו.  
ובזוהר הקדוש, על הפסוקים " וַיֹּאמֶר אַבְרָם אֶל-לוֹט אַל-נָא תְהִי מְרִיבָה בֵּינִי וּבֵינֶךָ וּבֵין רֹעַי וּבֵין רֹעֶיךָ כִּי-אֲנָשִׁים אַחִים אֲנָחְנוּ. הֲלֹא כָל-הָאָרֶץ לְפָנֶיךָ הִפָּרֶד נָא מֵעָלָי." (בראשית יג'; ח'-ט'), פירשו, שלוט מסמל את היצר הרע, ואברהם – הוא הצדיק – אומר לו: "ֲלֹא כָל-הָאָרֶץ לְפָנֶיךָ", יכול אתה להחטיא את כל הגויים, ולמה לך לבוא דווקא אלי? "הפרד נה מעלי", ע"כ מהזוהר הקדוש. לפי זה ניתן לפרש היטב גם את המשך הפסוק בפרשתינו באותו דרך: "ֲלֹא כָל-הָאָרֶץ לְפָנֶיךָ... אֶל מִחוּץ לַמַּחֲנֶה תְּשַׁלְּחוּם ", שאחר שציוותה התורה להרחיק את היצר של לשון הרע מבני ישראל, מוסיפה שישלחו אותו אל הגויים השוכנים מחוץ למחנה ישראל, "ולא יטמאו את מחניהם אשר אני שוכן בתוכם", כי אמרו חז"ל שארבע כיתות אינם מקבלים פני השכניה, ואחת מהן היא כת בעלי לשון הרע, ולכן, מכיוון שהשי"ת שוכן בתוך מחנה ישראל, עלינו לשלח את אותו יצר הרחק כמטחווי קשת מחוץ למחנה. ע"כ דברי הבן איש חי הקדוש.  
כידוע לכולנו, הבית המקדש הראשון שעמד ארבע מאות ועשר שנים – נחרב על שלשה דברים: על עבודה זרה, גילוי עריות ושפיכות דמים. מכאן מובן, כי המצב הרוחני של בני ישראל בזמן בית המקדש הראשון לא היה ראוי להשראת השכינה בתוך בני ישראל, ולכן הקב"ה החריב את בית המקדש. לעומת זאת, בזמן בית המקדש השני, בני ישראל היו מביאים קרבנות והיו מדקדקים במצווה קלה כבחמורה. אם כן מה גרם לחורבן הבית השני? שינאת חינם – ואף על פי שהיו מקיימים מצוות, הקב"ה התייחס אליהם בצורה הבאה: " לָמָּה לִּי רֹב זִבְחֵיכֶם יֹאמַר ה'," (ישיעהו א'; י"א). ומתעוררת שאלה עצומה על עניין בתי המקדש, שהרי בית המקדש השני עמד במשך ארבע מאוד ועשרים שנה, שזה יותר מהזמן שהמקדש הראשון עמד. מדוע עמד המקדש השני יותר זמן מהמקדש הראשון? עם השאלה הזאת באתי אל מורי ורבי ועט"ר הגאון **רבי יצחק מ. דיין** שליט"א, וקיבלתי ממנו תשובה הבאה: "לא משנה איזה מהם עמד יותר זמן. העיקר זה לא במשך כמה זמן עמד המקדש, העיקר זה האיכות של המקדש. "אֵלּוּ חֲמִשָּׁה דְבָרִים שֶׁיֵּשׁ בֵּין מִקְדָּשׁ רִאשׁוֹן לְמִקְדָּשׁ שֵׁנִי, וְאֵלּוּ הֵן: אָרוֹן, כַּפֹּרֶת וּכְרוּבִים, אֵשׁ, וּשְׁכִינָה, וְרוּחַ הַקֹּדֶשׁ, אוּרִים וְתֻמִּים" (יומא כא.) עכ"ד. בגימטריה אות ה' הוא חמש, ואות ה' הוא האות שמסמל את השם יתברך, ומשמע שדווקא חמשה דברים שהיו חסרים בבית השני, רומזים לנו כי הקב"ה ל א היה חפץ במעשי ידיהם (בקרבנותיהם) של בני ישראל שחיו באותה תקופה, כי היו מקיימים את הטפל, אבל לא היו נותנים כל חשיבות לעיקר. רואים אף מכאן, שגדולה לשון הרע ושינאת חינם יותר  
משלשת המצוות החמורות, שהם עבודה זרה, גילוי עריות ושפיכות דמים.  
הנה שמעתי לפני זמן מה, משל יפה מאוד והסברו, וכך היה: היה מלך באחד המדינות שהחליט להראות את רוב עושרו לבני מדינתו. המלך  
לקח את בנו, ילד בן שבע לחדר הצעצועים. באותו חדר היו כל אשר לב הילד חפץ בו. הילד נכנס לאותו החדר והתחיל לרקוד משמחה. האם זה כל מה שיש למלך? לאחר מכן, המלך קרא לשריו ועבדיו ואמר להם: "לכם אני מראה את העושר האמיתי." לכך אותם לחדר שהכניס לשם את הזהב והכסף שהיה לו. השרים נכנסו לשם, ולא האמינו למראה עיניהם! כל כך הרבה זהב וכסף, אשר בחייהם לא ראו, ולא חשבו לראות, זה עתה עומד לפניהם. האם זה כל מה שיש למלך? המלך קרא לאיש הסודות שלו, ואמר לו: "בא איתי. אראה לך את העושר האמיתי." המלך לקח את איש הסודות לגג הארמון, והכניס אותו לחדר אחד שם. המלך לחץ על כמה כפתורים, הכניס את הסיסמה  
ודלת סתום נפתח, ואיש הסודות ראה את כל השטרות, בהם היה כתוב כמה מדינות חייבות לשלם מס חודשי למלך הזה. לא היה גבול להתפעלותו של איש הסודות. האם זה כל מה שיש למלך? אף אחד חוץ מהמלך לא ידע מה באמת יש בארמונו. בכסאו של המלך, הוא הכניס את האבנים הטובות ביותר בעולם, והכבי אותם שם כדי שאף אחד לא יידע מזה. יום אחד, פרצה שרפה באמרמון המלך, וכל מה שהיה שם נשרף ונאבד, כך שלא נשאר זכר מהארמון. הילד בא לאביו המלך, והתחיל לבכות על הצעצועים שנאבדו כתוצאה מהשריפה. באו השרים ושאלו את הילד: "תגיד לנו, אתה בכלל ידעת מה היה בארמון הזה? אתה בוכה על הצעצועים! היה שם כל כך הרבה כסף וזהב!" איש הסודות ישב לו שם בצד, והיה בוכה ואומר: "מה אלו מבינים מהארמון? אני ידעתי מה באמת היה בארמון." אבל מי היה בוכה הכי הרבה? מי שבאמת ידע מה היה בארמון – וזהו המלך עצמו. המלך ובנו נשארו בלי ארמון, ותושבי המדינה באו למלך ואמרו לו, שיש איזה דירה קטנה של חדר אחד בלבד, בה המלך ובנו יכולים לשהות עד שיבנו ארמון חדש. המלך הסכים להצעה, ונכנס לאותו החדר הקטן יחד עם בנו היקר. בלי צעצועים, בלי משחקים ובלי משרתים, רק האבא והבן נמצאים באותו החדר. בלילה, כשהלכו לישון, הילד הרגיש שהיה לו קר מאוד. קם ממיטתו ובא למיטת אביו, ונכנס למיטתו והתחיל לחבק את אביו, כדי להתחמם קצת. אביו חיבק אותו חזק, ונתן לו את  
ההרגשה, שאולי הארמון נחרב, אבל אם קר לילד, תמיד האבא מוכן לחמם אותו." ע"כ המשל. הנמשל, מובן מאליו: הארמון של המלך, זה  
בית המקדש. כשהיה בית המקדש קיים, היה יורד שפע עצום לעולם, שגם הגויים היו מרוויחים ממנו. בשביל עם ישראל, בית המקדש היה מקום בו הקריבו קרבנות ועבדו את עבודת הקודש. כשנחרב הבית, באו הגויים והתחילו לבכות על השפע שנאבד מהעולם. היהודים השתיקו אותם באומרם: "מה אתם ידעתם מבית המקדש? אנחנו עבדנו שם! אנחנו הבאנו קרבנות לשם! המלאכים למעלה התחילו לבכות באומרם כי אין מושג לבני האדם כלל, על מה שהיה בבית המקדש באמת. אבל מי בוכה הכי הרבה? רבונו של עולם, מלך מלכי המלכים, אשר בית המקדש היה ביתו ומקום שכינתו בעולם הזה! "גָּלְתָה יְהוּדָה מֵעֹנִי וּמֵרֹב עֲבֹדָה," (איכה א'; ג'), "מיום שחרב בית המקדש אין לו להקב"ה בעולמו אלא ארבע אמות של הלכה בלבד." (ברכות ח.). עם ישראל והשכינה נמצאים בגלות... אנו מוקפים באויבים ככבשה בין שבעים זאבים. ואם אדם יהודי ירגיש שקר לו (לא כפשוטו, אלא שהמצב כבר קשה מאוד) וירצה להתקרב לאבינו שבשמיים, האבא תמיד ייתן לו  
את ההרגשה, שגם אם נחרב הארמון, תמיד האבא מוכן לחמם את בנו.   
   
 מטרת באית האדם לעולם הזה  
  
מסופר על מלך אחד, שפעם יצא לצוד ציד. בזמן שהמלך יצא לחפש צייד יחד עם חייליו, התנפלו עליהם שודדי דרכים, חיילי המלך ברחו מהמקום על מנת להציל את נפשם, ואילו המלך נשאר לבד בסכנת חייו. פתאום, קפץ איזה אדם והתחיל לראות על אותם השודדים והציל את המלך מידם. המלך לא האמין למראה עיניו, ואמר לאותו אדם כך: "אתה היצלת את החיים שלי, ואני חייב לשלם לך על כך. תבא לארמון שלי, ואני אתן לך מתנה טובה." אותו אדם שמח מאוד, ויום לאחר מכן חבש את סוסו ויצא לדרכו אל ארמון המלך. כשהגיע לשם, חיילי המלך לא הסכימו להכניסו, אבל כשהמלך שמע שאותו האיש שהציל אותו הגיע אל הארמון, הכניס אותו בכבוד רב והתחיל לשבח אותו מול כל שריו וחייליו. אמר המלך: "אתה היצלת את החיים שלי, ולי יש מלא אוצרות של כסף וזהב וכל טוב העולם הזה. ובלי שאהיה בחיים, למה שווה לי כל האוצרות הללו? לכן, אני נותן לך חמש דקות להיכנס לחדר האוצרות שלי. כל מה שאתה מצליח להוציא, הרי יהיה שלך!"  
האדם נכנס לחדר האוצרות וראה שם מלא אבנים טובות ומרגליות. בא לקחת סק על מנת לאסוף את האבנים, אבל פתאום שמע מנגינה יפה, ונזכר כי הנה זאת היא המנגינה שהיה שומע כשהיה קטן! הוא שמע את המנגינה ולא היה גבול להנאתו....... וכך עברו חמש דקות! השעון התחיל לצלצל וחיילי המלך נכנסו לתוך חדר האוצרות, להוציאו משם. אותו האדם הבין כי לא הצליח לקחת שום דבר. התחיל להתחנן אל החיילים, שיתנו לו לקחת איזה חפץ קטן, אבל החיילים אמרו לו, כי היה לו זמן ולא ניצל את זמנו – עכשיו זה מידי מאוחר!  
עד כאן המשל. הנמשל, זה החיים שלנו. האדם בא לעולם הזה – עולם העשייה – על מנת לסגל לעצמו תורה ומצוות ומעשים טובים. הוא כבר מוכן לפתוח את המסלול שנקרא "הליכה בדרך הנכונה", אבל פתאום שומע כל מיני "מנגינות" מהיצר הרע, כמו "אתה חי רק פעם אחת בעולם הזה. תלך תהנה קצת, ואז כשתזדקן תחזור בתשובה." וכדו'. ולצערינו הרב, האדם נמשך אחר דברי היצר הרע, ומאבד את הזמן היקר שלו, בה הוא יכל לסגל לעצמו אלפי מצוות. וכשמגיע יום מותו, ובאים המלאכים לקחת אותו לבית דין של מעלה, הוא מתחיל להיתחנן: "רק תתנו לי לקיים מצווה אחת! לא יותר מזה! בבקשה ממכם!" אבל המלאכים מסרבים ואומרים לו, כי זמנו נגמר!   
מסופר על הגאון מווילנה, שכשהרגיש כי הנה הוא עומד למות, תפס בידו את הציציות שלו והתחיל לבכות. באו תלמידיו ושאלו אותו: "רבינו, וכי אתה יראה ממוות?" השיב להם הגאון: "מה פתאום! אני לא מפחד מזה. אני לא מפחד... צר לי כי בעולם הזה ברגעים בודדים יכלתי לקיים אלפי מצוות רק על ידי לבישת הטלית, שהיא שקולה כנגד כל תרי"ג המצוות, ואילו בעולם הבא, בשנה שלמה לא אוכל לקיים אפילו מצווה אחת! ואם הגאון מווילנה היה בוכה על כך, אנחנו על אחת כמה וכמה שצריכים לנצל את זמנינו.  
  
 למי התורה הקדושה שייכת?  
  
מובא בגמרא (שבת פח:): "ואמר רבי יהושע בן לוי: בשעה שעלה משה למרום אמרו מלאכי השרת לפני הקב"ה רבונו של עולם מה לילוד אשה בינינו? אמר להן: לקבל תורה בא. אמרו לפניו: חמודה גנוזה, שגנוזה לך תשע מאות ושבעים וארבעה דורות קודם שנברא העולם, אתה מבקש ליתנה לבשר ודם? (תהלים ח'; ה') "מה אנוש כי תזכרנו ובן אדם כי תפקדנו ה' אדונינו מה אדיר שמך בכל הארץ אשר תנה הודך על השמים" אמר לו הקב"ה למשה: החזיר להן תשובה. אמר לפניו: "רבונו של עולם, מתיירא אני שמא ישרפוני בהבל שבפיהם. אמר לו: "אחוז בכסא כבודי וחזור להן תשובה, שנאמר (איוב כ"ו; ט') "מאחז פני כסא פרשז עליו עננו." ואמר ר' נחום: "מלמד שפירש שדי מזיו שכינתו ועננו עליו. אמר לפניו: "רבונו של עולם תורה שאתה נותן לי מה כתיב בה? (שמות כ, ב) "אנכי ה' אלהיך אשר הוצאתיך מארץ מצרים." אמר להן: "למצרים ירדתם? לפרעה השתעבדתם? תורה למה תהא לכם? שוב מה כתיב בה? "לא יהיה לך אלהים אחרים." בין עמים אתם שרויין שעובדין עבודת גלולים? שוב מה כתיב בה? "זכור את יום השבת לקדשו." כלום אתם עושים מלאכה שאתם צריכין שבות? שוב מה כתיב בה? "לא תשא." משא ומתן יש ביניכם? שוב מה כתיב בה? "כבד את אביך ואת אמך." אב ואם יש לכם? שוב מה כתיב בה? "לא תרצח לא תנאף לא תגנוב." קנאה יש ביניכם? יצר הרע יש ביניכם? מיד הודו לו להקב"ה שנאמר (תהלים ח'; ב') "ה' אדונינו מה אדיר שמך וגו'." ואילו תנה הודך על השמים לא כתיב. מיד כל אחד ואחד נעשה לו אוהב ומסר לו דבר שנאמר (תהלים סח'; י"ט) "עלית למרום שבית שבי לקחת מתנות באדם בשכר שקראוך אדם לקחת מתנות." אף מלאך המות מסר לו דבר, שנאמר (במדבר י"ז; י"ב) "ויתן את הקטורת ויכפר על העם ואומר ויעמוד בין המתים ובין החיים וגו'." אי לאו דאמר ליה מי הוה ידע:" עכ"ד הגמרא.  
מה שנאמר בגמרא, " אמר לו הקב"ה למשה: החזיר להן תשובה. אמר לפניו: "רבונו של עולם, מתיירא אני שמא ישרפוני בהבל שבפיהם. אמר לו: "אחוז בכסא כבודי וחזור להן תשובה." יש בזה רמז לתשובה, שבני אדם יכולים לעשות. איך? אומר הקב"ה למשה: "תגיד להם, שבני אדם, אף על פי שעלולים לחטוא, הם יכולים לשוב בתשובה, ויתכפרו להם העוונות." משה רבינו השיב לו: "אני מפחד להזכיר להם, שהם לא יכולים לעשות תשובה, כי יכול להיות שמרוב שיתרגזו ישרפו אותי בהבל בפיהם." אמר לו הקב"ה: "תאחוז בכסא כבודי, ותגיד להם את הדבר הבא: "גדולה תשובה שמגעת עד כסא הכבוד שנאמר (הושע יד) "שובה ישראל עד ה' אלהיך." ובזכות זה, הם לא יכלו להזיק לך. טענת המלאכים כאן, כשעלה משה רבינו למרום להוריד את התורה לבני ישראל, היא המשך לטענה אחרת של המלאכים שמופיע בעת בריאת האדם. הפסוק אומר: " וַיֹּאמֶר אֱלֹהִים נַעֲשֶׂה אָדָם בְּצַלְמֵנוּ כִּדְמוּתֵנוּ." (בראשית א'; כ"ו) המלאכים נשאלו על ידי הקב"ה אם לברוא אדם. כיתה ראשונה של מלאכים דיברה רעות על האדם וה' שרף אותה. הכיתה השניה אמרה שהאדם עלול לחטוא, הקב"ה שרף גם אותה. וכך באו כיתים כיתים של מלאכי השרת אל הקב"ה ואמרו לו שלא יהיה טוב לברוא את האדם. ובורא עולם שרף את כל המלאכים האלו וברא את האדם. ועתה כשבא משה רבינו להוריד את התורה לעולם הזה, המלאכים אמרו, כבר מתכתחילה לא היינו בעד בריאת האדם, ועתה את התורה ניתן להם?   
מן הכתוב בגמרא רואים, כי התורה שייכת לבני אדם. התורה – זה לא ספר היסטוריה. התורה – זה לא ספר סיפורים. התורה הקדושה – זה ספר "הוראות היצרין". כלומר, הקב"ה שברא את העולם, הוא יודע בדיוק איך צריך להתנהג בעולם הזה כדי שהנשמה שלנו לא תקבל נזק. והתורה הקדושה מלמדת אותנו איך בדיוק לעשות כל מה שאנו חפצים. נדמיין לעצמנו, שאדם קנה מכשיר טלפון נייד וקיבל ספר "הוראות היצרן". הוא אמר: "אני יודע איך להשתמש בטלפון. אני לא צריך לקרוא את ההוראות הללו." יומיים לאחר מכן, הוא נכנס לבריכה עם הטלפון בכיסו. כשיצא וראה שהטלפון לא עובד, מייד הלך אל היצרן והתחיל להתלונן לו על כך, שהטלפון התקלקל ביומיים, ואמר לו שהוא דורש את כל הכסף ששילם בעבור הטלפון בחזרה. היצרן שאל אותו: "מחילה מכבודו, אבל אפשר לדעת איך הטלפון התקלקל כל כך מהר?" ענה לו התובע: "נכנסתי עם זה לבריכה, יצאתי וזה לא עבד!" אמר לו היצרן: "אדוני היקר, בספר "הוראות יצרן" שקיבלת מאיתנו, כתוב שאסור להכניס את הטלפון למים. אנחנו לא נחזיר לך אפילו אגורה אחת!" כך זה אדם שטוען, שגם בלי להסתכל בתורה הוא יודע מה ואיך בדיוק לעשות.   
  
 מסירות נפש – מן הדברים הכי חשובים הקשורים לתורה  
מסופר בגמרא (עירובין כא:) על ר' עקיבא שהיה אסיר בבית האסירים. ור' יהושע הגרסי כל יום היה מביא לר' עקיבא מים. את חציו ר' עקיבא היה שותה ובחציו השני היה נוטל ידיו. ויום אחד ראה אותו שומר של בית האסירים, שהוא מביא כל כך הרבה מים. שאל אותו: "למה אתה צריך כל כך הרבה מים?" ושפך לו חצי על הריצפה. הגיע ר' יהושע הגרסי לר' עקיבא ונתן לו את הכד. אמר לו ר' עקיבא: "אתה יודע שאני זקן, ובזכות המים שאתה מביא לי אני חי. אז למה החסרתה היום? ור' יהושע סיפר לו מה שקרה. ומה עשה ר' עקיבא? הוא נטל את ידיו עם כל המים! שאל אותו רבי יהושע הגרסי: "רבי! לשתייה זה לא מספיק, ואתה נוטל ידיים עם זה?" (ידוע ההלכה, שאם לאדם יש מים מספיקים או כדי לשתות או כדי ליטול ידיים, חייב לשתות ולא ליטול ידיים.) ענה לו רבי עקיבא ואמר: "אני מאדיף למות מית עצמית (כלומר מרעב ומצימה) ולא לעבור על דברי חבריי שתיקנו את תטילת ידים. ואמרו עליו שם בגמרא: "אמרו על רבי עקיבא: מה בזקנותו כך, בצעירותו על אחת כמה וכמה. ומה בבית האסורין כך, שלא בבית האסורין על אחת כמה וכמה."  
נדמיין לעצמנו מקרה: יש שיעור גמרא קבוע בבית הכנסת המרכזי שבשכונה, כל ערב לאחר תפילת ערבית. אחד המשתתפים – ראובן, עובד קשה כל היום והוא חוזר מהעבודה מאוד עייף, ואף על פי כן הוא מגיע כל ערב לשיעור. המשתתף השני – שמעון, כל ערב רב עם אישתו ואין לו מה לעשות בבית. הוא גם מגיע קבוע לשיעור.למי יש שכר יותר גדול? מן הראוי שלשתיהם יהיה אות שכר, שהרי בסופו של דבר שניהם מגיעים לשיעור! אבל, מובן לכולנו, שההבדל בין שכרו של ראובן, שאף על פי שקשה לו מאוד והוא עייף מגיע לשיעור גדול פי  
כמה וכמה, משכרו של שמעון, שגם כך אין לו מה לעשות בבית, אז הוא בא לשיעור תורה. (הוא יקבל על כך שכר, אבל שכר הכי מועט שיכול להיות).  
מצווה שהאדם עושה עם מסירות נפש – ובלי מסירות נפש, זה הבדל של שמים וארץ כפשוטו! וגם רואים את זה ממש בשכרו של האדם  
שמת על קידוש ה', שגם אם היה רשע כל חייו, ולא קיים מצוות, רק בגלל שמסר נפשו על קידוש ה', הוא בן העולם הבא! כמובן, שאסור לאדם להגיד: "לא אקיים את המצוות, ובסוף אמות על קידוש ה', ואקבל שכר בעולם האמת." כי כבר פסק הרמב"ם בהלכות תשובה (פרק ד'; הלכה א')**: "**ארבעה ועשרים דברים מעכבין את התשובה. ארבעה מהן עוון גדול והעושה אחד מהן, אין הקדוש ברוך הוא מספיק בידו לעשות תשובה לפי גודל חטאו. ואלו הן: (א) המחטיא את הרבים ובכלל עון זה, המעכב את הרבים מלעשות מצוה. (ב) והמטה את חבירו מדרך טובה לרעה, כגון מסית ומדיח. (ג) הרואה בנו יוצא לתרבות רעה ואינו ממחה בידו. הואיל ובנו ברשותו אילו מיחה בו היה פורש, ונמצא כמחטיאו ובכלל עון, זה כל שאפשר בידו למחות באחרים, בין יחיד בין רבים, ולא מיחה, אלא יניחם בכשלונם. (ד) והאומר אחטא ואשוב, ובכלל זה האומר אחטא ויום הכפורים מכפר. וכן אומרת הגמרא: " בכה רבי ואמר יש קונה עולמו בשעה אחת ויש קונה עולמו בכמה שנים." (עבודה זרה י:) וה' יזכנו ללמוד תורתו בשמחה, ולקיים רצונו כרצוננו, אמן!  
   
  
 הלכות תלמוד תורה – מאת מרן רבינו עובדיה יוסף זיע"א  
  
א. מצוות עשה על כל איש מישראל ללמוד תורה הלכה למעשה, כמו שנאמר בתורה (דברים ה'; א'): "ולמדתם אותם ושמרתם לעשותם." כדי שידע האדם לקיים המצוות כהלכתן, ולשמור עצמו מכל איסורי התורה, וכמו שאמרו רבותינו (קידושין מ.): "גדול תלמוד שמביא לידי מעשה." ולכן כל איש מישראל חייב בתלמוד תורה, בין עני בין עשיר, בין שלם בגופו בין בעל איסורין, בין בחור בין זקן גדול שתשש כוחו, ואפילו היה עני המתפרנס מן הצדקה ומחזר על הפתחים, ואפילו בעל אשה ובנים שחייב לפרנסם, הכל חייבים לקבוע להם זמן ללמוד תורה ביום ובלילה, שנאמר (יהושע א', ח'): "לא ימוש ספר התורה הזה מפיך והגית בו יומם ולילה.  
ב. ועד מתי חייב אדם ללמוד תורה, עד יום מותו, שנאמר (דברים ד'; ט'): "רק השמר לך ושמור נפשך מאוד פן תשכח את הדברים אשר ראו עיניך, ופן יסורו מלבבך כל ימי חייך." וכל זמן שלא יעסוק בתורה הוא שוכח. ואין דברי תורה מתקיימים במי שמרפה עצמו עליהן, ולא תמצא תורה אצל אלא שלומדים מתוך עידון ואכילה ושתייה, אלא במי שממית עצמו על התורה, ומצער גופו תמיד, ולא יתן שינה לעיניו ולעפעפיו תנומה. כך אמרו חכמים דרך רמז (ברכות סג:): "זאת התורה אדם כי ימות באהל," – שאין התורה מתקיימת אלא במי שממית עצמו באהלי החכמים. וכן אמר שלמה בחכמתו, "התרפית ביום צרה צר כחכה." ועוד אמר (קהלת ב'; ט'): "אף חכמתי עמדה לי," תורה שלמדתי באף היא שעמדה לי.   
ג. חייב אדם לשלש תלמודו בכל יום ויום, שליש במקרא, שליש במשנה ושליש "בתלמוד". כיצד? הרי שהיה עוסק במלאכתו לפרנסת בני ביתו שלש שעות ביום, ונשארו לו תשע שעות, יעסוק בשלש שעות מהן במקרא, ובשלש שעות במשנה, ובשלש שעות בתלמוד ופוסקים, להבין ולהורות הלכה למעשה. וללמוד דבר מתוך דבר, לאסוקי שמעתתא אליבא דהלכתא. במה דברים אמורים בתחלת לימודו של אדם. אבל כשיגדל בתורה יפנה כל עסקו בתלמוד ובפוסקים לפי רוחב לבו ויישוב דעתו, שיפלפל בדברי תורה וילמד דבר מתוך דבר להורות הלכה למעשה, ובעתים מזומנות יקרא מקרא וישנה כדי שלא ישכח דבר מדיני תורה.  
ד. בעלי בתים בזמן הזה שאין להם פנאי ללמוד יותר משעתיים שלש בכל יום, לא ילמדו אלא הלכה למעשה מתוך השלחן ערוך, ונושאי כליו, שמפיהם אנו חיים, שזהו שורש ועיקר הלימוד בתורתינו הקדושה, לדעת מה יעשה ישראל, ואינם יוצאים כלל ידי חובת מצות תלמוד תורה, בלימוד המנשנה והגמרא, כי אין למדים הלכה מפני תלמוד (נדה ז:). וכן מה שאמרו (בנדה עג.): "כל השונה הלכות בכל יום מובטח לו שהוא בן העולם הבא, היינו הלכות פסוקות. אבל הלומדים "דף יומי" בלבד מהתלמוד שלנו, אינם יוצאים בזה ידי חובת מצוות תלמוד תורה, שהרי כתב הגאון רבינו מהר"י בן מיגאש (סימן קיד), שאין בימינו מי שיוכל לפסוק הלכה מפי התלמוד, אלא רק על פי פסקי הגאונים, ואותם המדמים בנפשם להורות מחוזק עיונם בתלמוד, ראוי למונעם מזה, שאין בזמנינו מי שהוא ראוי לכך. ע"ש. אולם מי שיש לו ארבע שעות ביום, או יותר ללמוד, יקבע שלש שעות מהן בלימוד הלכה, והשאר ללימוד הגמרא והראשונים כאשר תשיג ידו.  
ה. כל מי שאי אפשר לו ללמוד כראוי מפני רוב טרדותיו, או מפני שאינו יודע ללמוד, יתרום בעין יפה לישיבות ולמוסדות התורה, או יחזיק  
בתלמיד חכם השקוד על לימודו, ויהיה נחשב לו כאילו עסק בעצמו בתורה. וכמו שאמרו בבראשית רבה (פרשה צט' סי' ט'): "שכן מצינו ביששכר וזבולון, שהיה זבולון עוסק בפקמטיא, ומביא סחורות באניות ומוכרם, ונותן ליששכר כל צרכו כדי שיעסוק בתורה שנאמר "זבולון לחןף ימים ישכון והוא לחוף אניות וירכתו על צידון, יששכר חמור גרם רובץ בין המשפתים, אלו תלמידי יששכר היושבים לרגליו ללמוד תורה. לכן כשבא משה לברך את שבטי ישראל הקדים ברכת זבולון לברכת יששכר, שנאמר "שמח זבולון בצאתך ויששכר באהליך", שאלמלא זבולון לא היה יכול יששכר לעסוק בתורה. וזכה יששכר להעמיד מאתים ראשי סנהדראות. ועל זבולון נאמר: "עץ החיים היא למחזיקים בא ותומכיה מאושר." ואף על פי כן אף המחזיק שהוא בבחינת "זבולון", לא יתבטל לגמרי מלימוד תורה, אלא יקבע זמן ללמוד הלכה, לדעת מה יעשה ישראל, ולקיים המצוות, ולשמור השבת כהלכתה, שאם לא ילמוד היאך יקיים? (מתוך החוברת "הדרן עלך" בהלכה ובאגדה, ובכן ההלכות הללו מובאות בספר "הליכות עולם" חלק ח') \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 העלון מוקדש: להצלחתם של: לרפואתם של: לעילוי נשמתם של:   
 הרב יצחק דיין שליט"א – רב קהילת "כתר תורה" משה סימנטוב בן חוה הגאון רבי יעקב בן מרגלית יוסף זצ"ל   
הרב יצחק מ. דיין שליט"א – רב שכונת נ. בן גוריון זלפה בת תמר יצחק בן חנניה הנולד מחוה הרב לירן רביב שליט"א – מזכה הרבים מיכאל בן יעקב הנולד מרות  
 משפחת עמנואל זכאי הי"ו ורדה בת עליזה ו משפחת מרדכי הכהן הי"ו תמר בת רות   
   
 העלון מופץ לזיכוי הרבים ולהצלחתו של אבי מורי **חיים כץ** הי"ו שה' ישלח לו ולכל משפחתו הצלחה בכל מעשה ידיהם   
 ובכן, העלון מופץ להצלחתו של ידידי היקר **עידן מזרחי** הי"ו שה' ישלח לו זיווג הגון בקרוב  
 ובכן, העלון מוקדש לזכות נשמתו הקדושה והטהורה – של מרן רבנו **עובדיה יוסף** זצוק"ל  
 **זמני השבת:** כניסת השבת**:** 19:19| יציאת השבת: 20:23| לר"ת: 20:55|   
 עורך העלון: יצחק כץ | לתגובות: 052-895-7221 ה העלון מופץ ע"י מרכז קהילתי התורני "מקהלֹת"